薛桓

薛桓  ， 明朝山東承宣布政使司青州府膠州 （ 今山東省青島市膠州市 ） 人 ， 明宣宗的女兒常德公主的丈夫 。 薛桓是陽武侯薛祿之子 。 正統五年 （ 1440年 ） ， 孫太后將女兒嫁給薛桓 ， 薛桓爲駙馬都尉 。 正統十四年 （ 1449年 ） 七月 ， 土木之變前夕 ， 明英宗令成安侯郭晟掌中軍都督府事 ， 建平伯高遠掌左軍都督府事 ， 駙馬都尉薛桓掌右軍都督府事 。 景泰三年 （ 1452年 ） 四月 ， 禮部尚書胡濙暨魏國公徐承宗 ， 寧陽侯陳懋 ， 安遠侯柳溥 ， 武清侯石亨 ， 成安侯郭晟 ， 定西侯蔣琬 ， 駙馬都尉薛桓等重臣聯名請明代宗立朱見濟爲皇太子 。 天順元年 （ 1457年 ） 正月 ， 奪門之變 ， 明英宗以復位改元 ， 遣駙馬都尉薛桓告明長陵 、 明獻陵 、 明景陵 。 因爲妻子的冷遇 ， 薛桓 “ 嘗私侍婢 ， 與常德長公主爭語 ” ， 公主嚮明英宗哭訴 ， 結果薛桓 “ 法司考訊於外庭 ， 論當斬 。 下錦衣衛獄固禁 ” ， 幾天後釋放 。 到成化年間 ， 薛桓被明憲宗派去代祭明長陵 、 明獻陵 、 明景陵 、 明裕陵 。